|  |  |
| --- | --- |
| **Tantárgy neve:**  Migráció és mobilitás | **Tantárgy Neptun kódja:** BTKVAN111  **Tárgyfelelős intézet:** AFTI |
| **Tantárgyelem:** kötelező |
| **Tárgyfelelős:** Dr. Simon Zoltán, egyetemi adjunktus | |
| **Közreműködő oktató(k):** Dr. Lajos Veronika, egyetemi adjunktus | |
| **Javasolt félév:** 1. félév (1Ő) | **Előfeltétel:** - |
| **Óraszám/hét:** 0-1 | **Számonkérés módja:** gyakorlati jegy. |
| **Kreditpont:** 2 kredit | **Munkarend:** nappali és levelező |
| **Tantárgy feladata és célja:**  A tantárgy célja a migráció és a mobilitás antropológiatörténeti megjelenésének, az antropológia elméletében játszott szerepének bemutatása, továbbá a migráció és mobilitás kortárs dimenzióinak és fontos összefüggéseinek elemzése. Ehhez nélkülözhetetlen a 19–20. századi hazai és nemzetközi társadalom- és gazdaságtörténeti vonatkozások ismertetése.  Az antropológia a migráció és mobilitás problematikáját szociokulturális folyamatként kezeli. A migráció a kulturális antropológiai kutatás egyik olyan területe, ami a kezdetektől fogva jelentős szerepet játszik az elméletalkotásban és annak megújításában, valamint a kutatásmódszertani kérdések újragondolásában. A vándorlás tehát klasszikusan olyan téma, ami természeténél fogva újra és újra megkérdőjelezi a kultúra, a társadalom és a változás antropológiai fogalmát is – a nemzetközi migráció esetében ide tartozik az elfogadás és integráció, kizárás és szegregáció kérdésköre is. A témakörök kapcsolódnak a *Globalizáció és regionalizmus* tantárgyhoz.  **Fejlesztendő kompetenciák:**  ***a)* tudása**   1. Magas szinten ismeri a kulturális diverzitás regionális és kontinentális típusait, globális jellemzőit. 2. A magabiztos gyakorlati használhatóság követelményeinek megfelelően érti a legfontosabb társadalomtudományi összefüggéseket a kulturális antropológia értelmező elméletei és fogalmai segítségével. 3. Speciális ismeretekkel rendelkezik a komplex és hagyományos kultúrák hasonlóságairól és különbségeiről, érti azokat a főbb hazai, európai és globális társadalmi problémákat, amelyek meghatározzák a társadalomtudományi gondolkodás alaptendenciáit. 4. Elmélyült ismeretekkel rendelkezik a kulturális antropológia történetéről, elméleteiről és birtokában van a szakmai munkában közvetlenül alkalmazható antropológiai módszertani tudástartalmaknak. 5. Ismeri és érti az alapvető szakantropológiai irányokat.   ***b)* képességei**   1. Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba. 2. Képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére. 3. Elegendő tudással és jártassággal rendelkezik az antropológiaelmélet és módszertan képesség szintű gyakorlására, kritikai álláspont kialakítására és szükség esetén a holisztikus szemléletet követelő komplex kulturális és társadalmi problémák megoldásában önálló javaslatok kidolgozására.   ***c)* attitűdje**   1. Tudatosan vállalja a hazai, a regionális és a kontinentális kulturális, vallási, kisebbségi és a társadalmi sokszínűséggel kapcsolatos európai értékelveket. 2. Nyitott és elkötelezett a nemzetközi szakmai kapcsolatok ápolásának minden együttműködési formája iránt és kritikusan ítéli meg a társadalomtudományok nyitottságát és sokszínűségét korlátozni igyekvő tudományos, gyakorlati, jogi vagy politikai törekvéseket. 3. A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli. 4. A kulturális antropológia nemzetközileg meghatározott kutatásetikai normáit betartja.   ***d)* autonómiája és felelőssége**   1. Önállóan, bátran és felelősségteljesen vesz részt kulturális antropológiai szakmai koncepciók kidolgozásában, megvitatásában és megvalósításában. 2. Legjobb tudása szerint, elkötelezetten szolgálja és képviseli a kulturális antropológia szakmai érdekeit. 3. Munkavégzési és társadalmi konfliktushelyzetekben önállóan és felelősen hozza meg döntéseit, következetesen képviselve a rábízottak érdekeit. 4. Önállóan és felelősségteljesen vesz részt a szervezeti és a társadalmi normatív rendszerek korszerűsítésében és továbbfejlesztésében, következetesen képviselve a társadalmi egyenlőség elveit. 5. Tevékenységének szerves részeként reflektál saját személyiségére, ennek a kutatás szempontjából szerepet játszó következményeire, valamint társadalmi és kulturális beágyazottságára, továbbá kalkulál szakmai, munkahelyi, intézményi érdekei és a tanulmányozott közösség érdekei közötti esetleges eltérésekkel. | |
| **Tantárgy tematikus leírása:** | |
| ***Gyakorlat:***  1. Bevezetés: a mobilitás elmélete, típusai.  2. A társadalmi mobilitás fogalma, jelentősége és kutatása.  3. A migráció és mobilitás társadalomtörténete Magyarországon a 19–20. században.  4. Migrációelméletek a társadalomtudományokban és a kulturális antropológiában.  5. Migráció típusok és a vándorló ember típusai (nomád, zarándok, turista, csavargó…).  6. Társadalmi és hatalmi egyenlőtlenségek a kortárs globális mobilitási folyamatokban.  7. Kutatásmódszertani kérdések a migráció antropológiai kutatásában. | |
| **Félévközi számonkérés módja és értékelése:**  Félév közben: egy vagy két prezentáció (egy szabadon választott szakirodalom feldolgozása és bemutatása, két másik szakszöveg opponálása); év végén: zárthelyi dolgozat.  **Gyakorlati jegy / kollokvium teljesítésének módja, értékelése:**  A prezentáció elkészítése és sikeres bemutatása (20%), aktív részvétel az órai munkában (a kötelező szakszövegek értő feldolgozása és opponálási tevékenység – 40%) és ZH (40%). | |
| **Kötelező irodalom:**  Andorka Rudolf  1975 A társadalmi mobilitás kutatása. In *A szociológia ágazatai*. Budapest, 95–113.  Feischmidt Margit  2018 Szolidaritás és társadalmi reflexió a menekültek önkéntes segítőinek elbeszéléseiben. socio.hu 2018/1: 69–94. <http://www.socio.hu/uploads/files/2018_1szalai/27_feischmidt.pdf>  Fejős Zoltán  2004 Diaszpóra és az „amerikai magyarok” – háttér egy fogalom alkalmazhatóságához. In Kovács Nóra (szerk.): *Tanulmányok a diaszpóráról*. Budapest: MTA Etnikai-nemzeti Kisebbségkutató Intézet, Gondolat, 9–24. <http://kisebbsegkutato.tk.mta.hu/uploads/files/archive/513.pdf>  Hannerz, Ulf  1999 A világvárosok szerepe a kultúrában. *Replika* 38: 91–103.  Hárs Ágnes és Tóth Judit (szerk.)  2010 *Változó migráció – változó környezet*. Budapest: MTA Etnikai-Nemzeti Kisebbségkutató Intézet, 15–124, 147–172, 221–272. <http://kisebbsegkutato.tk.mta.hu/uploads/files/olvasoszoba/intezetikiadvanyok/Valtozo_migracio_valtozo_kornyezet.pdf>  Massey, Douglas S. et al.  2001 A nemzetközi migráció elméletei: áttekintés és értékelés. In Sik Endre (szerk.): *A migráció szociológiája 1*. Budapest: Szociális és. Családügyi Minisztérium, 9−40. <http://old.tarki.hu/hu/about/staff/sb/Migracio_Szociologiaja_1.pdf>  Prónai Csaba  2002 Migráció és kulturális antropológia. Tudománytörténeti vázlat. In Kovács Nóra és Szarka László (szerk.): *Tér és Terep I. Tanulmányok az etnicitás és identitás kérdésköréből*. Budapest, 347–366. <http://mek.oszk.hu/04100/04126/04126.pdf>  Sik Endre  2011 *A migráció szociológiája* 2. Budapest: ELTE-TáTK. <http://www.tankonyvtar.hu/hu/tartalom/tamop425/0010_2A_15_Sik_Endre_Migracio_szociologiaja_2_Valogatta_es_szerk_Sik_Endre/adatok.html>  Valuch Tibor  2001 *Magyarország társadalomtörténete a XX. század második felében*. Budapest: Osiris, 94–234.  **Ajánlott irodalom:**  Brettell, Caroline és James Hollifield (szerk.)  2008 *Migration Theory. Talking across Disciplines*. 2d ed. New York: Routledge.  Hárs Ágnes1992 A nemzetközi migráció néhány problémájáról. Szakirodalmi áttekintés. *Szociológiai Szemle*, 1992/2. 123–137. <http://www.szociologia.hu/dynamic/9202hars.htm>  Replika  1991 Társadalmistruktúra-kutatás blokk, *Replika* 1991(1): 3–79.  Salazar, Noel B. és Smart, Alan  2011 Anthropological Takes on (Im)Mobility. *Identities: Global Studies in Culture and Power*, 18: i–ix. ISSN: 1070-289X <https://lirias.kuleuven.be/bitstream/123456789/275463/2/NBS-IDE1.pdf>  Zakariás Ildikó  2016 A menekültek civil segítése: attitűdök és morális érvek. *Regio* 2016/4: 61–87. <http://regio.tk.mta.hu/index.php/regio/article/view/137/pdf_117>. | |